Per Lønning i sorg etter brorens død
- Det var ingen forvarsler i det hele tatt, men slikt kommer som oftest helt uforberedt, sier Per Lønning til TV 2. Inge Lønning pleide ofte å være på Beitostølen for å være sammen med barna, barnebarna og ektefellen. - Han er født ti år etter meg, men vi har bursdag med få dagers mellomrom. Så jeg har fulgt ham i alle år, men jeg var ikke forberedt på at jeg skulle oppleve dette, sier Per Lønning. Høyrepolitikeren med den skarpe tunga fikk ifølge broren mange meningsmotstandere i løpet av livet, men også beundrere. - Spesielt de siste årene tror jeg antallet beundrere vokste mer, mens det ble færre av motstanderne. Uansett hadde de respekt for Inge.
Inge Lønnings bror og teologi- og filosofiprofessor, Per Lønning, var helt uforberedt da han mottok dødsbudskapet.